b'\n_START_ARTICLE_\nPodpe\xc4\x8d, Koper\n_START_SECTION_\nObrambni stolp\n_START_PARAGRAPH_\nV 11. stoletju je bil zgrajen obrambni stolp z utrjeno naravno jamo. Zgradil ga je istrski mejni grof Ulrik Weimarski. Visok je 17 metrov in zidovi so debeli 1,5 metra. _NEWLINE_Skozi stoletja so se tu odvijali mnogi boji za oblast nad stolpom. Namre\xc4\x8d lastnik obrambnega stolpa je imel v lasti in upravljal s celotno dolino. Najdlje so ostali na oblasti Rimljani in Avstrijci, nazadnje pa si je stolp lastila avstrijska oblast. Stolp je bil zavarovan z ve\xc4\x8d topovi in bil del sistema utrdb na meji med Avstrijo in Bene\xc5\xa1ko republiko. V \xc4\x8dasu tur\xc5\xa1kih in usko\xc5\xa1kih pohodov in upadov je naravna jama pod stolpom va\xc5\xa1\xc4\x8danom slu\xc5\xbeila kot zato\xc4\x8di\xc5\xa1\xc4\x8de. _NEWLINE_Po obrambnem stolpu je vas tudi dobila ime. Namre\xc4\x8d stolp je, od dale\xc4\x8d gledano, podoben pe\xc4\x8di, vas pa le\xc5\xbei pod stolpom. Zato se imenuje Podpe\xc4\x8d.\n_START_SECTION_\nPrki\xc4\x8deva hi\xc5\xa1a\n_START_PARAGRAPH_\nPrki\xc4\x8deva hi\xc5\xa1a je poleg \xc2\xbbBenkove hi\xc5\xa1e\xc2\xab\xc2\xa0v \xc4\x8crnem Kalu, edini ostanek najstarej\xc5\xa1ega stavbnega izro\xc4\x8dila pod Kra\xc5\xa1kim robom. V preteklosti je bila najbr\xc5\xbe last bogatih kmetov, prvotno pa je bila kamnose\xc5\xa1ka delavnica mojstrov Andreja in Benka iz So\xc4\x8derge, ki sta jo zgradila leta 1547. Ker pa je bila do zadnje vojne prazna in nevzdr\xc5\xbeevana, je bila v letih od 1986 do 1988 obnovljena. Danes jo \xc5\xa1tejemo kot va\xc5\xa1ki muzej.\n_START_SECTION_\nCerkev Sv. Helene\n_START_PARAGRAPH_\nV bli\xc5\xbeini se nahaja cerkev Sv. Helene, ki izhaja iz leta 1489. Je brez zvonika, vendar ima zanimive freske, ki so poslikane v njeni notranjosti. Iz \xc4\x8dasa pred 1489 sta ohranjena gotski prezbiterij, v katerem danes stoji le betonska oltarna miza in gotsko okno v ladji.\n_START_SECTION_\n\xc5\xbdeleznica Kozina-Koper\n_START_PARAGRAPH_\nCerkev je povezana z ozkim pasom pokopali\xc5\xa1\xc4\x8da, od vasi pa jo lo\xc4\x8duje odsek \xc5\xbeelezni\xc5\xa1ke proga med Kozino in Koprom. Ta je bil zgrajen leta 1967, kar je mo\xc4\x8dno po\xc5\xa1kodovalo cerkev. Nekatere freske so bile zaradi tega odstranjene, uni\xc4\x8dene.'